 

**Poročilo o seminarju: "A website that tells a story, Pričalica"**

**Lokacija in čas:** Santorini, Messaria, 10.-18. avgust 2024
**Udeleženke:** Karin Primožič (PS) in Rebeka Škamperle (RS)
**Ciljna skupina seminarja:** Učitelji razrednega pouka (RS) in predmetne stopnje (PS) iz Slovenije, Hrvaške in Grčije

**1. Tema seminarja: "A website that tells a story, Pričalica"**

Seminar je bil namenjen učiteljem, ki želijo izboljšati svoje digitalne kompetence z ustvarjanjem spletnih strani, ki pripovedujejo zgodbe in na ta način bogatijo učni proces. Osredotočen je bil na uporabo pripovedovanja zgodb kot orodja za izobraževanje in vključevanje učencev skozi spletne platforme.

**2. Cilji izobraževanja**:

* Razviti veščine za ustvarjanje in upravljanje izobraževalnih spletnih strani.
* Razumeti pomen pripovedovanja zgodb pri poučevanju in učenju.
* Uporabiti digitalne tehnologije za ustvarjanje interaktivnih in privlačnih vsebin.
* Spodbujati sodelovanje in komunikacijo med učenci prek digitalnih medijev.

**3. Metode dela**

* **Frontalno predavanje**: Udeleženci so poslušali predavanja strokovnjakov, ki so predstavili teoretične osnove in primere dobre prakse.
* **Delo v parih**: Učitelji so v parih razvijali ideje za spletne strani in si izmenjevali izkušnje.
* **Demonstracija**: Praktični prikaz uporabe različnih orodij za ustvarjanje spletnih vsebin.
* **Skupinsko delo**: Ustvarjanje prototipov spletnih strani in skupinska refleksija o učinkovitosti uporabljenih pristopov.

**4. Učni rezultati**

Po zaključenem seminarju smo udeleženci pridobili naslednje veščine:

* Ustvariti novo spletno stran.
* Objaviti blog z učnimi vsebinami in zgodbami.
* Dodati videoposnetke in druge multimedijske vsebine na spletno stran.
* Razviti digitalne zgodbe, ki jih lahko vključijo v učni proces in s tem povečajo zanimanje učencev za učenje.

**5. Širitev znanja v svoji praksi poučevanja**

Udeleženci smo se zavezali, da bodo pridobljeno znanje uporabili v svoji učni praksi na naslednje načine:

* Ustvarili bomo svoje spletne strani za utrjevanje in širjenje znanja angleščine.
* Ustvarili bomo svoje spletne strani za utrjevanje in širjenje znanja pri urah razrednega pouka.
* Preko spletnih strani bomo ponujali izvlečke učni ur oz. učne snovi.
* Spodbudili bomo dopisovanje in izmenjavo izkušenj z učenci in učitelji šol, ki so sodelovale na seminarju. S tem bomo omogočili mednarodno sodelovanje in izmenjavo učnih vsebin.

**6. Zanimivosti**.

Poleg izobraževalnega dela seminarja smo udeleženci seminarja imeli priložnost raziskovati bogato kulturno dediščino in slikovito okolje Santorinija.

Obiskali smo znamenito kaldero, ki je posledica mogočnega vulkanskega izbruha, ki je pred tisočletji preoblikoval otok. Zaradi vulkanskega izvora ima Santorini poseben značaj, ki ga zaznamujejo plaže s črnim, belim in rdečim peskom. Posebej so izstopale črna plaža v Kamariju, bela plaža v Vlihadi in rdeča plaža v Akrotiriju, kjer smo se osvežile v Egejskem morju.

Na otoku, kjer včasih pravijo, da je več cerkva kot stavb, več vina kot vode in več oslov kot ljudi – čeprav to danes ne velja več – smo občudovali številne cerkve s prepoznavnimi modrimi strehami in belimi fasadami, ki so postale simbol Santorinija.

Spoznali smo grško ležernost in gostoljubnost, ko smo se srečevali z domačini, ki so nas toplo sprejeli in nam ponudili lokalne dobrote. Med izbranimi jedmi smo uživali v okusih fave, bogatih salad, ocvrte fete z medom in sezamom, ... Med potovanjem po otoku, kjer smo se gnetli v avtobusih, polnih turistov, in poslušali kričanje sprevodnikov, naj se vkrcamo, smo doživeli pravo vzdušje Santorinija.

Udeleženci seminarja smo obiskali slikovite vasice, kot so Fira, Oia, Perissa, Perivolos in Pyrgos, kjer smo se sprehodili po ozkih ulicah, obdanih z rastjem opuncij, bougainvilleje in granatnih jabolk. V družbi Grkov smo iz prve roke izkusili življenje na otoku, kjer vinogradi rastejo na tleh brez latvic, kopajoč se v soncu, kar daje vinu poseben okus.

Seminar je bil izjemno uspešen, saj smo udeleženci pridobili nova znanja, izmenjali izkušnje in se povezali z učitelji iz drugih držav, kar bo zagotovo obogatilo naše nadaljnje delo in poučevanje.

Dno obrazca